CELEX: 22000D0622(08)
Language: hr
Date: 1999-02-26 00:00:00
Title: Odluka Zajedničkog odbora EGP-a br. 23/1999 od 26. veljače 1999. o izmjeni Protokola 31 uz Sporazum o EGP-u o suradnji na određenim područjima izvan četiriju sloboda

11/Sv. 093
            
            
               HR
            
            
               Službeni list Europske unije
            
            
               93
            
         22000D0622(08)
   
               L 148/48
            
            
               SLUŽBENI LIST EUROPSKE UNIJE
            
            
               26.02.1999.
            
         
      ODLUKA ZAJEDNIČKOG ODBORA EGP-a
   br. 23/1999
   od 26. veljače 1999.
   o izmjeni Protokola 31 uz Sporazum o EGP-u o suradnji na određenim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegovi članci 86. i 98.,
   budući da:
   Protokol 31 uz Sporazum izmijenjen je Odlukom br. 54/98 Zajedničkog odbora EGP-a od 3. lipnja 1998. (1);
   primjereno je proširiti suradnju ugovornih stranaka Sporazuma uključenjem višegodišnjeg programa za promicanje obnovljivih izvora energije u Zajednici (Altener II) (Odluka Vijeća 98/352/EZ (2));
   Protokol 31 uz Sporazum bi iz tog razloga trebalo izmijeniti kako bi se omogućila ta proširena suradnja od 1. siječnja 1998.,
   ODLUČIO JE:
   Članak 1.
   Članak 14. Protokola 31 uz Sporazum mijenja se kako slijedi:
   
               1.
            
            
               Iza stavka 2. umeće se sljedeći stavak:
               „2.a   Od 1. siječnja 1998., države članice EFTA-e sudjeluju u programu Zajednice prema napucima iz stavka 5. točke (c) i djelovanjima koja iz njih slijede.”
            
         
               2.
            
            
               Stavku 5. dodaje se sljedeće:
               
                           „(c)
                        
                        
                           
                                       —
                                    
                                    
                                       
                                          398 D 0352: Odluka Vijeća 98/352/EZ od 18. svibnja 1998. o višegodišnjem programu za promicanje obnovljivih izvora energije u Zajednici (Altener II) (SL L 159, 3.6.1998., str. 53.).”
                                    
                                 
                     
         
               3.
            
            
               Riječi „stavak 5. točke (a) i (b)” stavka 3. i stavka 4. zamjenjuju se riječima „stavak 5. točke (a), (b) i (c)”.
            
         Članak 2.
   Ova Odluka stupa na snagu 27. veljače 1999., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a.
   Primjenjuje se od 1. siječnja 1998.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 26. veljače 1999.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 30, 4.2.1999., str. 57.
   
      (2)  SL L 159, 3.6.1998., str. 53.